L’Aiar, cemût che lu intint il Mittelfest, nol è une misture di gas, ma une galassie di esperiencis e di significâts.
Un teme decisîf pal avignî dal planet, sorprendent pe ricjece des interpretazions che al pues discjadenâ.
Cividât dai 15 ai 25 di Lui dal 2017
Il cîl parsore Cividât
La edizion 2017 di Mittelfest e puarte insom un progjet trienâl. Dopo dal festival dedicât ae Aghe (2015) e di chel dedicât ae Tiere (2016), al sarà l’Aiar il fîl ideâl de manifestazion di chest an.
Di là dal valôr simbolic, i trê elements a rapresentin ponts critics dal vivi contemporani: il front dai pinsîrs pe salût e pal ambient e la dimension globâl de mobilitât ju rindin temis essenziâi.
Ma Aghe, Tiere, Aiar a son ancje dentri di un percors virtuôs che al viôt il teritori - chel dal Friûl - Vignesie Julie - al centri des atenzions dal Mittelfest, nassût tal 1991 cul fin di valorizâ lis speciâls carateristichis ambientâls e culturâls de Regjon F-VJ.
fur_Latn fur_Latn fur_Latn fur_Latn fur_Latn fur_Latn fur_Latn